CELEX: 32007R1435
Language: sl
Date: 2007-12-05 00:00:00
Title: Uredba Komisije (ES) št. 1435/2007 z dne 5. decembra 2007 o ponovnem odprtju ribolova na atlantskega sleda v podrazdelkih 25–27, 28.2, 29 in 32 v Baltskem morju s plovili, ki plujejo pod zastavo Nemčije

6.12.2007   
            
            
               SL
            
            
               Uradni list Evropske unije
            
            
               L 320/27
            
         
      UREDBA KOMISIJE (ES) št. 1435/2007
   z dne 5. decembra 2007
   o ponovnem odprtju ribolova na atlantskega sleda v podrazdelkih 25–27, 28.2, 29 in 32 v Baltskem morju s plovili, ki plujejo pod zastavo Nemčije
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 2371/2002 z dne 20. decembra 2002 o ohranjevanju in trajnostnem izkoriščanju ribolovnih virov v okviru skupne ribiške politike (1) in zlasti člena 26(4) Uredbe,
   ob upoštevanju Uredbe Sveta (EGS) št. 2847/93 z dne 12. oktobra 1993 o oblikovanju nadzornega sistema na področju skupne ribiške politike (2) in zlasti člena 21(3) Uredbe,
   ob upoštevanju naslednjega:
   
               (1)
            
            
               Uredba Sveta (ES) št. 1941/2006 z dne 11. decembra 2006 o določitvi ribolovnih možnosti in s tem povezanih pogojev za nekatere staleže rib in skupine staležev rib, ki se v letu 2007 uporabljajo v Baltskem morju (3), določa kvote za leto 2007.
            
         
               (2)
            
            
               Nemčija je 19. aprila 2007 Komisijo v skladu s členom 21(2) Uredbe (EGS) št. 2847/93 obvestila, da bo 20. aprila 2007 prenehala z ribolovom na atlantskega sleda v vodah cone ICES IIId v podrazdelkih 25–27, 28.2, 29 in 32 v Baltskem morju.
            
         
               (3)
            
            
               Komisija je 16. maja 2007 v skladu s členom 21(3) Uredbe (EGS) št. 2847/93 in členom 26(4) Uredbe (ES) št. 2371/2002 sprejela Uredbo (ES) št. 546/2007 (4) o prepovedi ribolova na atlantskega sleda v vodah cone ICES IIId v podrazdelkih 25–27, 28.2, 29 in 32 v Baltskem morju s plovili, ki plujejo pod zastavo Nemčije ali so v njej registrirana z začetkom veljavnosti istega dne.
            
         
               (4)
            
            
               Po informacijah, ki jih je Komisija prejela od nemških organov, je določena količina atlantskega sleda še vedno na voljo v nemški kvoti v podrazdelkih 25–27, 28.2, 29 in 32 v Baltskem morju. Zato bi bilo treba dovoliti ribolov na atlantskega sleda v teh vodah s plovili, ki plujejo pod zastavo Nemčije ali so v njej registrirana.
            
         
               (5)
            
            
               To dovoljenje mora začeti veljati 19. november 2007, zato da se omogoči ulov zadevne količine atlantskega sleda pred koncem tekočega leta.
            
         
               (6)
            
            
               Uredbo Komisije (ES) št. 546/2007 je treba s 19. novembrom 2007 razveljaviti –
            
         SPREJELA NASLEDNJO UREDBO:
   Člen 1
   Razveljavitev
   Uredba (ES) št. 546/2007 se razveljavi.
   Člen 2
   Začetek veljavnosti
   Ta uredba začne veljati dan po objavi v Uradnem listu Evropske unije.
   Uporablja se od 19. novembra 2007.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 5. decembra 2007
      
         
            Za Komisijo
         
         Fokion FOTIADIS
         
         
            Generalni direktor za ribištvo in pomorske zadeve
         
      
   
   
      (1)  UL L 358, 31.12.2002, str. 59. Uredba, kakor je bila spremenjena z Uredbo (ES) št. 865/2007 (UL L 192, 24.7.2007, str. 1).
   
      (2)  UL L 261, 20.10.1993, str. 1. Uredba, kakor je bila nazadnje spremenjena z Uredbo (ES) št. 1967/2006 (UL L 409, 30.12.2006, str. 9). Popravljena različica v UL L 36, 8.2.2007, str. 6.
   
      (3)  UL L 15, 20.1.2007, str. 1. Uredba, kakor je bila nazadnje spremenjena z Uredbo Komisije (ES) št. 898/2007 (UL L 196, 28.7.2007, str. 22).
   
      (4)  UL L 129, 17.5.2007, str. 23.
   
      PRILOGA
      
                  Št.
               
               
                  83 – Ponovno odprtje
               
            
                  Država članica
               
               
                  Nemčija
               
            
                  Stalež
               
               
                  HER/3D-R31
               
            
                  Vrsta
               
               
                  Atlantski sled (Clupea harengus)
               
            
                  Cona
               
               
                  Podrazdelki 25–27, 28.2, 29 in 32 v Baltskem morju
               
            
                  Datum
               
               
                  19.11.2007